stanford-oval/wikipedia huggingface dataset:
ราชอาณาจักรกัมพูชา (พ.ศ. 2496–2513)
นโยบายไม่เข้าร่วมกับฝ่ายใด > ความขัดแย้งกัมพูชา-ไทย > ปัญหาพรมแดน

เอกอัครราชทูตกัมพูชาประจำสหราชอาณาจักร ซัม ซารี เขียนบทความเกี่ยวกับสิทธิเหนือปราสาทเขาพระวิหารลงในนิตยสาร กัมพูชาวันนี้ มีเนื้อหาส่วนหนึ่งระบุว่า "ไทยอ้างสิทธิเหนือวิหารนี้ โดยการใช้กำลังทหารเข้ายึดเอาพระวิหาร-อันเป็นการกระทำแบบฮิตเลอร์" จากนั้นมาวิทยุและหนังสือพิมพ์ของกัมพูชาพาดพิงเรื่องสิทธิเหนือปราสาทเขาพระวิหารนี้อยู่เรื่อย ๆ จนเกิดกระแสทวงเขาพระวิหารคืนจากไทย ประกอบกับพระนโรดม สีหนุ ได้ทรงปลุกกระแสชาตินิยมต่อต้านไทยทำให้ความสัมพันธ์ไทยกับกัมพูชาเลวร้ายลง เมื่อวันที่ 4 สิงหาคม พ.ศ. 2501 รัฐบาลไทยจึงประกาศสถานการณ์ฉุกเฉินในเขตจังหวัดที่มีพรมแดนใกล้กับกัมพูชา ได้แก่ จังหวัดตราด, จันทบุรี, ปราจีนบุรี, สุรินทร์, บุรีรัมย์, ศรีสะเกษ และอำเภอเดชอุดม จังหวัดอุบลราชธานี โดยมีใจความแถลงว่าได้มีโจรผู้ร้ายข้ามแดนเข้ามาทำร้ายร่างกาย ประทุษร้ายต่อชีวิตและทรัพย์สินของประชาชนเหตุการณ์จึงตึงเครียดหนักขึ้น ส่วนทางกัมพูชาประกาศตัดความสัมพันธ์ทางการทูตกับไทยในปีเดียวกันและได้มีการส่งกองทัพเข้ามาฝึกซ้อมรบประชิดชายแดนไทยเป็นระลอกๆ
นโยบายไม่เข้าร่วมกับฝ่ายใด > ความขัดแย้งกัมพูชา-ไทย > กรณีพิพาทปราสาทพระวิหาร

บทความหลัก: คดีปราสาทพระวิหาร พ.ศ. 2505
พระนโรดมสีหนุ นายกรัฐมนตรีกัมพูชาขณะนั้นได้ทรงตัดสินพระทัยนำประเด็นเขาพระวิหารฟ้องร้องต่อศาลยุติธรรมระหว่างประเทศในปี พ.ศ. 2502 พระนโรดม สีหนุ ทรงมีบันทึกว่า ดินแดนทางขึ้นสู่ปราสาทพระวิหารนั้นไม่ได้เป็นของไทย หากแต่เป็นของกัมพูชาตามสนธิสัญญากับแผนที่ ฝรั่งเศส-สยาม ปี 1904 และ 1907 และทางขึ้นก็ยังหันเข้าสู่ประเทศกัมพูชาอีกด้วย
คดีนี้ศาลโลกได้ตัดสินให้ตัวปราสาทพระวิหารตกเป็นของกัมพูชา เมื่อวันที่ 15 มิถุนายน พ.ศ. 2505 ด้วยคะแนนเสียง 9 ต่อ 3 ท่ามกลางความไม่พอใจของฝ่ายไทย ซึ่งเห็นว่าศาลโลกตัดสินคดีนี้อย่างไม่ยุติธรรม 
หลังจากที่ศาลโลกได้ตัดสินให้ปราสาทเขาพระวิหารตกเป็นของกัมพูชา ได้มีการเฉลิมฉลองทั่วทั้งราชอาณาจักรกัมพูชา มีการประกาศวันหยุดราชการ พ.ศ. 2506 สมเด็จเจ้าสีหนุ เสด็จขึ้นปราสาทพระวิหารเพื่อทำพิธีบวงสรวง ทางสะพานโบราณ (ช่องบันไดหัก) เมื่อทรงทราบว่ากัมพูชาชนะคดีปราสาทพระวิหาร
หลังจากได้กัมพูชาได้อธิปไตยเหนือปราสาทพระวิหารแล้วในช่วงปลายของราชอาณาจักรกัมพูชาสมัยสังคมราษฎรนิยมได้รับความนิยมจากประชาชนตกต่ำลง พระนโรดม สีหนุจึงทรงพยายามอ้างสิทธิเหนือปราสาทตาเมือนธม บริเวณจังหวัดสุรินทร์และปราสาทสด๊กก๊อกธม บริเวณจังหวัดสระแก้ว ซึ่งขณะนั้นเป็นเพียงซากปราสาทเท่านั้นเพื่อเรียกคะแนนนิยมจากประชาชนกลับคืนมา แต่ทว่าหลังจากเกิดรัฐประหารโดยจอมพลลอน นอลทำให้ทรงล้มเลิกการอ้างสิทธิดังกล่าวไป
นโยบายไม่เข้าร่วมกับฝ่ายใด > ความขัดแย้งกัมพูชา-ไทย > การกวาดล้างชาวไทยเกาะกง

บทความหลัก: ไทยเกาะกง
สืบเนื่องจากความขัดแย้งกับในจากกรณีปราสาทเขาพระวิหาร ประกอบกับการที่พระนโรดม สีหนุน่าจะมีความระแวงไทยสูง ในปี พ.ศ. 2506 รัฐบาลกัมพูชาได้ออกกฎห้ามชาวเกาะกงพูดภาษาไทย ห้ามมีเงินไทย และห้ามมีหนังสือไทยไว้ในบ้าน หากเจ้าหน้าที่ค้นพบจะถูกทำลายให้สิ้นซาก โดยเฉพาะหากพูดภาษาไทยจะถูกปรับคำละ 25 เรียล และเพิ่มขึ้นเป็น 50 เรียลในปีต่อมา
ต่อมาในปี พ.ศ. 2508 พระองค์ได้ประกาศว่า ทรงพบเอกสารคอมมิวนิสต์ที่เกาะกง โดยบางชิ้นเป็นภาษาไทย ทำให้พระองค์มีพระราชวินิจฉัยว่าเขมรแดงได้รับคำสั่งจาก "นาย" ต่างประเทศ เพื่อปลุกระดมให้คนเขมรแปลกแยกจากสังคม [พรรคสังคมราษฎร์นิยม พรรคที่พระองค์จัดตั้งขึ้น] และพระองค์
ความสัมพันธ์เมื่อครานั้นของไทยกับกัมพูชา ปรากฏในหนังสือชุด สามเกลอ-พล นิกร กิมหงวน ของ ป.อินทรปาลิต ตอน "เขมรแหย่เสือ" ได้เขียนลงบทนำตอนหนึ่ง ความว่า
"...คนไทยที่มีเชื้อชาติไทยสัญชาติเขมร และชาวเขมรในเกาะกง หรือจังหวัดใกล้เคียงกับจังหวัดตราดและจันทบุรี ถูกรัฐบาลเขมรกดขี่ข่มเหงรีดนาทาเร้นด้วยประการต่าง ๆ จึงอพยพเข้าพึ่งพระบรมโพธิสมภาร ของพระบาทสมเด็จพระเจ้าอยู่หัว เมื่อนโรดม สีหนุ ทราบข่าวนี้ ก็สั่งให้กองทัพเรือจับชาวประมงในน่านน้ำไทย ยึดเรือและนำตัวไปกักขังไว้ ปฏิบัติต่อคนไทยที่ถูกคุมขังอย่างโหดเหี้ยมทารุณราวกับสัตว์ป่า ชาวประมงหลายคนต้องเสียชีวิตเพราะถูกทารุณ เพราะอดอาหาร หรือเจ็บป่วยก็ไม่ได้รับการรักษาพยาบาล..."
ในเหตุการณ์ช่วงนั้นจา เรียง อดีตผู้ว่าการธนาคารแห่งกัมพูชาได้ทำการบันทึกไว้ว่า ช่วงปี พ.ศ. 2509 มีชาวเกาะกงเชื้อสายไทยถูกสังหารไปราว 160 คน ส่วนจรัญ โยบรรยงค์ ที่ได้รวบรวมบันทึกของชาวเกาะกงเชื้อสายไทย และนำมาเขียนเป็นหนังสือ "รัฐบาลทมิฬ" ได้อ้างอิงคำพูดของลอน นอล เมื่อครั้งทำงานใกล้ชิดกับสีหนุ และเดินทางมาประชุมที่เกาะกงความว่า "...คนไทยเกาะกง แม้ว่าจะสูญหายตายจากไปสักห้าพันคน ก็ไม่ทำให้แผ่นดินเขมรเอียง" ผลที่ตามมาจากเหตุการณ์ครั้งนี้คือมีคนเชื้อสายไทยจำนวนมากอพยพออกจากเกาะกงไปจังหวัดตราดของไทย และเกิดปัญหาสถานะบุคคลจนถึงปัจจุบัน
นโยบายต่างประเทศและความสัมพันธ์กับต่างประเทศ

พระนโรดม สีหนุได้ประกาศนโยบายเป็นกลางตั้งแต่ก่อนได้รับเอกราชเมื่อได้รับเอกราชแล้วได้ลาออกจากสหภาพฝรั่งเศส ปฏิเสธการต่อต้านคอมมิวนิสต์ตามนโยบายของสหรัฐแต่ก็รับความช่วยเหลือจากสหรัฐ กัมพูชาพยายามเป็นมิตรกับทุกฝ่ายและแสวงหาพันธมิตรจากประเทศกำลังพัฒนาด้วยกัน พร้อมกันนั้น กัมพูชาได้เปิดความสัมพันธ์ทางการทูตกับประเทศคอมมิวนิสต์ เช่น สหภาพโซเวียตและจีนด้วย ในวันที่ 6 พฤศจิกายน พ.ศ. 2500 รัฐสภากัมพูชาได้ผ่านพระราชบัญญัติว่าด้วยความเป็นกลาง
นโยบายต่างประเทศและความสัมพันธ์กับต่างประเทศ > กัมพูชา-สหรัฐอเมริกา

ความสัมพันธ์ระหว่างกัมพูชากับสหรัฐไม่ได้ราบรื่นมากนักเพราะกัมพูชารู้สึกว่าสหรัฐให้ความช่วยเหลือไทยกับเวียดนามใต้ที่เป็นศัตรูของกัมพูชามกกว่า ใน พ.ศ. 2506 สีหนุได้ประกาศไม่ยอมรับความช่วยเหลือจากสหรัฐ โดยกล่าวว่า สหรัฐให้การสนับสนุนเขมรเสรีที่เป็นปฏิปักษ์ต่อรัฐบาล กัมพูชาเรียกร้องให้สหรัฐรับรองความเป็นกลางของกัมพูชา ชดเชยความเสียหายที่เกิดจากการโจมตีของสหรัฐและเวียดนามใต้ จากนั้น ความสัมพันธ์ระหว่างกัมพูชากับสหรัฐเกิดความตึงเครียดจนเกิดการปฏิวัติ พ.ศ. 2513
นโยบายต่างประเทศและความสัมพันธ์กับต่างประเทศ > กัมพูชา-สหภาพโซเวียต

กัมพูชาสถาปนาความสัมพันธ์กับสหภาพโซเวียตและรับความช่วยเหลือทางด้านเทคโนโลยีตั้งแต่ พ.ศ. 2500 อย่างไรก็ตาม หลังจาก พ.ศ. 2506 เมื่อจีนขัดแย้งกับสหภาพโซเวียต และกัมพูชาเลือกเข้าข้างจีน  ทำให้ความสัมพันธ์กับสหภาพโซเวียตตึงเครียด ใน พ.ศ. 2508 กัมพูชาวิจารณ์โซเวียตเรื่องนโยบายในเวียดนาม ทำให้โซเวียตไม่พอใจมาก แต่ในช่วงปลายปีนั้น โซเวียตได้พยายามปรับความสัมพันธ์ให้เข้าสู่ระดับปกติ จนสิ้นสุดสมัยของพระนโรดม สีหนุ
นโยบายต่างประเทศและความสัมพันธ์กับต่างประเทศ > กัมพูชา-จีน

จีนและกัมพูชาสถาปนาความสัมพันธ์ทางการทูตอย่างเป็นทางการใน พ.ศ. 2501 และมีความแน่นแฟ้นเป็นพิเศษ จุดที่ทำให้เกิดการกระทบกระทั่งระหว่างกัมพูชากับจีนมีเพียงเรื่องชาวจีนในกัมพูชา ซึ่งกัมพูชาระแวงว่าจะนำลัทธิคอมมิวนิสต์มาเผยแพร่ในกัมพูชา เมื่อวันที่ 1 กันยายน พ.ศ. 2510 พระนโรดม สีหนุสั่งยุบสมาคมมิตรภาพกัมพูชา-จีน ทำให้จีนไม่พอใจ ความสัมพันธ์ของทั้งสองประเทศได้ฟื้นฟูขึ้นอีกครั้งใน พ.ศ. 2512
นโยบายต่างประเทศและความสัมพันธ์กับต่างประเทศ > กัมพูชา-เวียดนามใต้

กัมพูชากับเวียดนามใต้มีปัญหาขัดแย้งทางด้านพรมแดนในบริเวณกัมโพต มีโมดและลัมพัต และอธิปไตยเหนือเกาะในอ่าวไทยอีก 2-3 เกาะ นอกจากนั้น ยังมีความขัดแย้งที่เกิดขึ้นจากสงครามเวียดนาม คือมีผู้ลี้ภัยชาวเวียดนามล้ำแดนเข้ามาเป็นจำนวนมากและการที่เวียดนามใต้ล้ำแดนเข้ามาโจมตีเวียดกงในดินแดนกัมพูชา ในที่สุดกัมพูชาหันไปผูกมิตรกับเวียดนามเหนือและรับรองรัฐบาลปฏิวัติชั่วคราวแห่งเวียดนามใต้
สื่อวิดิโอ

สภาพยุคสมัยราชอาณาจักรกัมพูชา สังคมราษฎรนิยม ที่ยูทูบ
พระนโรดม สีหนุ สมเด็จเอิว พระบิดาของชาติ, ประมุขแห่งรัฐ, พระมหากษัตริย์และนายกรัฐมนตรี
สิน ศรีสมุทร
กองทัพเขมรภูมินท์มีหน้าที่ต้องปกป้องครอบครัวของท่าน โฆษณาชวนเชื่อยุคสังคมราษฏรนิยมที่มีแนวคิดเชื้อชาตินิยมอย่างรุนแรง
โรงงานอุตสาหกรรมในจังหวัดกำปงจาม สมัยสังคมราษฎรนิยม
กองทัพราชอาณาจักรกัมพูชาภายใต้สังคมราษฎรนิยม
กองทัพราชอาณาจักรกัมพูชาเข้าทำการปฏิบัติการใกล้พรมแดนประเทศไทย บริเวณจังหวัดตราด, จันทบุรีและสระแก้ว
ชายแดนไทยกัมพูชา
พระนโรดม สีหนุ และประธานาธิบดีสหรัฐอเมริกา ดไวต์ ดี. ไอเซนฮาวร์ ในปี ค.ศ. 1959 ขณะทรงเสด็จเยือนสหรัฐอเมริกาที่กรุงวอชิงตัน
พระนโรดม สีหนุ และ เหมา เจ๋อตง ในปี ค.ศ. 1956 ขณะทรงเสด็จเยือนสาธารณรัฐประชาชนจีนที่กรุงปักกิ่ง
ระบบฟลูเอนต์ดีไซน์

ระบบการออกแบบ ฟลูเอนด์ ดีไซน์ (อังกฤษ: Fluent Design System) เป็นการออกแบบที่ถูกต่อยอดมาจากโครงการ Project Neon ในนามบริษัทไมโครซอฟท์ โดยเปิดตัวในวันที่ 11 พฤษภาคม 2017 ในงาน Build ปี 2017 ซึ่ง Fluent Design System เปรียบเสมือน Material Design ที่อยู่ในของระบบปฏิบัติการเอนดรอยด์ แต่มาอยู่ของไมโครซอฟท์ วินโดวส์ ซึ่งยังคงคอนเซ็ปในรูปแบบ Metro UI เอาไว้เช่นเดิม แต่มีความเป็นมิติ มีแสงเงา มีความลื่นไหล โดยเปิดให้นักพัฒนาสามารถเอามาใช้กับระบบออกแบบใหม่นี้ได้ บนระบบปฏิบัติการ Windows 10 ตั้งแต่พีซี ไปจนถึงบน Mixed Reality และยังรองรับการใช้งานกับปากกา หรือ Microsoft Inks อีกด้วย โดยใน Windows 10 เวอร์ชัน Creators Update นั้น ในบางแอปพลิเคชั่น เริ่มใช้ในระบบการออกแบบนี้ แต่จะใช้งานจริง บนในเวอร์ชัน Fall Creators Update
องค์ประกอบหลัก

บนในระบบการออกแบบ ฟลูเอนด์ ดีไซน์นั้น โดยองค์ประกอบหลักจะมีอยู่ทั้งหมด 5 อย่างได้แก่ Light, Depth, Motion, Material และ Scale
องค์ประกอบหลัก > แสง

การใช้แสงนั้น จะทำให้ดึงความสนใจของผู้ใช้งาน เช่น การทำเอฟเฟ็กต์แสงแบบ Glow แทนเม้าส์, หรือการกระพริบเพื่อแสดงว่ามีการชี้เม้าส์อยู่ หรือเป็น Feedback หลักจากคลิก
องค์ประกอบหลัก > ความลึก

แสดงความตื้นลึกบนระบบดีไซน์แบบ 2 มิติ เช่น การใส่เงา หรือการทำ Effect แบบ Parallax
องค์ประกอบหลัก > ความเคลื่อนไหว

ส่วนประกอบของการติดต่อผู้ใช้มีความเคลื่อนไหว เพื่อสร้างความรู้สึกมีชีวิตชีวา โดยใช้การขยับ (Animation) ต่าง ๆ บนหน้าจอ เพื่อบอกผู้ใช้งานว่าต้องใช้งานตรงไหน ตัวอย่างเช่น การที่โปรแกรมอัดเสียงใน Windows มีการเพิ่มอนิเมชั่นวงกลมรอบ ๆ ปุ่มอัดเสียง
องค์ประกอบหลัก > วัสดุ

องค์ประกอบที่ให้ความรู้สึกของวัสดุที่แตกต่าง ซึ่งจะคล้ายกับ Aero Glass ของ Windows Vista โดยทำให้ผู้ใช้รู้สึกว่าดีไซน์ของเราคล้ายกับวัสดุที่ผู้ใช้เห็นในชีวิตจริง สามารถยืด-หด หรือบิดได้เหมือนกันสิ่งของจริง ๆ เช่น การใช้ Glass Interface ที่เลียนแบบแก้ว
องค์ประกอบหลัก > ความสามารถที่ใช้ได้หลายงาน

แปลงระบบดีไซน์จาก 2D ที่ทำกันอยู่ทั่วไป เป็นแบบ 3D ไม่ว่าจะเป็นงานในโลกความจริงผ่านอุปกรณ์ VR หรือ AR ก็สามารถใช้ได้ ตัวอย่างที่เห็นได้ชัดในสินค้าของ Microsoft คือ การทำ VR (Virtual Reality) ด้วย Microsoft Hololens
ระยะเวลาโปรทรอมบิน

การตรวจระยะเวลาโปรทรอมบิน (อังกฤษ: prothrombin time, PT) และค่าวิเคราะห์ต่อยอดต่างๆ เช่น อัตราส่วนโปรทรอมบิน (อังกฤษ: prothrombin ratio, PR) และอัตราส่วนมาตรฐานกลางนานาชาติ (อังกฤษ: international normalized ratio) คือการตรวจการทำงานของ extrintic pathway ของการจับลิ่มของเลือด ใช้ตรวจดูว่าเลือดสามารถจับลิ่มได้ง่ายเพียงใด สามารถแปลผลไปถึงระดับยาวาร์ฟาริน (ยาต้านการจับลิ่มของเลือด) การทำงานองตับ ระดับวิตามินเค เป็นต้น
การตรวจวัดทางห้องปฏิบัติการ > อัตราส่วนมาตรฐานนานาชาติ

ค่าของระยะเวลาโปรทรอมบินในคนปกติจะแตกต่างกันไปขึ้นกับระบบที่ใช้ในการวัด จึงมีการนำอัตราส่วนมาตรฐานกลางนานาชาติ (อังกฤษ: international normalized ratio) หรือ INR มาใช้
ระบบจำแนกประเภทภาพยนตร์

ระบบจำแนกประเภทภาพยนตร์ (อังกฤษ: motion picture rating system) เป็นการจัดระดับตามเนื้อหาและฉากของภาพยนตร์ จุดประสงค์เพื่อกำหนดความเหมาะสมของการเข้าชมภาพยนตร์สำหรับเด็กและเยาวชน แต่ละประเทศมีลักษณะมาตรฐานวิธีจัดแบ่งแตกต่างกันไป ในปัจจุบันมาตรฐานที่เป็นสากลและได้รับการยอมรับมากที่สุดคือมาตรฐานของสหรัฐอเมริกา
การจัดระดับภาพยนตร์เอ็มพีเอเอ

ตามระบบการจัดระดับภาพยนตร์เอ็มพีเอเอ (MPAA film rating system) โดยสมาคมภาพยนตร์อเมริกัน (Motion Picture Association of America หรือ MPAA) ดังจะสามารถพบเห็นการกำหนดระดับได้ตามเว็บไซต์ภาพยนตร์อย่างเห็นได้ชัด ระดับภาพยนตร์ของสมาคมมีดังนี้
การจัดระดับภาพยนตร์เอ็มพีเอเอ > ระดับจี

ระดับจี (G: General Audiences) อนุญาตให้ทุกวัยเข้าชมได้ อาจประกอบไปด้วยความรุนแรงทางจินตนาการหรือความรุนแรงทางอารมณ์ขัน แต่ต้องไม่มีภาพโป๊ ภาพเปลือย เรื่องเกี่ยวกับกิจกรรมทางเพศหรือเกี่ยวข้องกับเนื้อหาทางเพศ เครื่องดื่มแอลกอฮอล์และยาสูบอาจพบได้ในปริมาณน้อย แต่ไม่สามารถพบได้ในวัยเด็กและเยาวชน ตัวอย่างภาพยนตร์ เช่น Toy Story, Cars และ Monsters, Inc.
การจัดระดับภาพยนตร์เอ็มพีเอเอ > ระดับพีจี

ระดับพีจี (PG: Parental Guidance Suggested) อนุญาตให้ทุกวัยเข้าชมได้ แต่แนะนำให้เด็กและเยาวชนนั้นมีผู้ปกครองหรือผู้ใหญ่ร่วมชมและคอยให้คำแนะนำ เนื่องจากเนื้อหาประกอบไปด้วยความรุนแรงเพียงเล็กน้อย การใช้ภาษาไม่เหมาะสม ยาเสพติด ภาพโป๊ ภาพเปลือย และ/หรือกิจกรรมทางเพศหรือเกี่ยวข้องกับเนื้อหาทางเพศ ตัวอย่างภาพยนตร์ เช่น Moana (ความรุนแรงและสนุกและภาพน่ากลัว), How to Train Your Dragon (ความรุนแรงและสนุกภาพน่ากลัว) และ Harry Potter and the Socerer's Stone (ความรุนแรง, ภาพน่ากลัวและการใช้ภาษาไม่เหมาะสม)
การจัดระดับภาพยนตร์เอ็มพีเอเอ > ระดับพีจี-13

ระดับพีจี-13 (PG-13: Parents Strongly Cautioned) อนุญาตให้ทุกวัยเข้าชมได้ แต่เนื่องจากเนื้อหาบางส่วนอาจจะไม่เหมาะสมกับเด็กและเยาวชนอายุต่ำกว่า 13 ปี โดยเด็กและเยาวชนอายุต่ำกว่า 13 ปีต้องมีผู้ปกครองหรือผู้ใหญ่ร่วมชมและคอยให้คำเตือน เนื่องจากเนื้อหาประกอบไปด้วย ความรุนแรงระดับปานกลาง การใช้ภาษาที่รุนแรง การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ  และ/หรือการใช้ยาเสพติดเพียงเล็กน้อย ตัวอย่างภาพยนตร์ เช่น The Avengers (ความรุนแรง, การใช้ภาษาพูดไม่เหมาะสม, การทำลายล้าง, การใช้แอลกอฮอล์และภาพน่ากลัว), Star Wars Episode VII: The Force Awakens (ความรุนแรงและภาพน่ากลัว) และ 10 Things I Hate About You (การใช้ภาษาไม่เหมาะสม, การใช้สิ่งเสพติด/แอลกอฮอล์และเนื้อหาทางเพศ)
การจัดระดับภาพยนตร์เอ็มพีเอเอ > ระดับอาร์

ระดับอาร์ (R: Restricted) เด็กและเยาวชนอายุต่ำกว่า 17 ปีจะเข้าชมได้ ต่อเมื่อมีผู้ปกครองหรือผู้ใหญ่ไปด้วยเท่านั้น ห้ามเด็กและเยาวชนอายุต่ำกว่า 17 ปีเข้าชมเพียงลำพัง เนื่องจากเนื้อหาประกอบไปด้วยความรุนแรงระดับมาก ภาพสยดสยอง การใช้ภาษาที่มีความรุนแรงระดับมาก การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ และ/หรือการใช้ยาเสพติด ตัวอย่างภาพยนตร์ เช่น Fifty Shade of Grey (กิจกรรมทางเพศและเนื้อหาทางเพศ, การใช้แอลกอฮอล์และการใช้ภาษาไม่เหมาะสม), The Conjuring (ความรุนแรงมากและภาพน่ากลัว) และ The Matrix (การใช้ภาษาและความรุนแรงมาก)
การจัดระดับภาพยนตร์เอ็มพีเอเอ > ระดับเอ็นซี-17

ระดับเอ็นซี-17 (NC-17: Adults Only; No One 17 and Under Admitted) ไม่อนุญาตให้เด็กและเยาวชนอายุต่ำกว่า 17 ปี เข้าชมโดยเด็ดขาด เพราะเป็นภาพยนตร์ที่มีเนื้อหาที่อันตรายอย่างชัดเจนและเนื้อหาที่เหมาะสมสำหรับผู้ปกครองหรือผู้ใหญ่เท่านั้น เนื้อหาประกอบไปด้วย ความโหดร้าย ความรุนแรงระดับมากที่สุด ภาพสยดสยอง การใช้ภาษาที่รุนแรงระดับมากที่สุด การใช้ภาษาไม่เหมาะสม ภาพโป๊ ภาพเปลือย กิจกรรมทางเพศหรือเกี่ยวข้องกับเนื้อหาทางเพศ และ/หรือการใช้ยาเสพติด ตัวอย่างภาพยนตร์ เช่น Blue is the Warmest Color (กิจกรรมทางเพศ, การใช้ภาษาและการใช้สิ่งเสพติด/แอลกอฮอล์), The Dreamers (กิจกรรมทางเพศและการใช้ภาษา) และ Shame (กิจกรรมทางเพศและการใช้ภาษา)
การจัดระดับภาพยนตร์เอ็มพีเอเอ > ภาพยนตร์ที่ยังไม่ได้กำหนดระดับ

จัดให้เป็น เอ็นอาร์ (NR: Not Rated) หรือข้อความว่า "ภาพยนตร์เรื่องนี้ยังไม่ได้กำหนดระดับ" (This film is not yet rated)  อย่างไรก็ตาม ระดับนี้ไม่นับเป็นระดับอย่างเป็นทางการของสมาคมภาพยนตร์อเมริกัน
ประเทศไทย

มีการประกาศใช้พระราชบัญญัติ (พ.ร.บ.) "ภาพยนตร์และวีดิทัศน์ พ.ศ. 2551" และมีผลบังคับใช้เมื่อวันที่ 2 มิถุนายน พ.ศ. 2551 ได้เปลี่ยนจากระบบตรวจพิจารณาภาพยนตร์ (รวมทั้งหนัง สารคดี ละคร ที่อาจอยู่ในรูปของหนังที่ฉายในโรงภาพยนตร์หรือฟิล์ม และหนังแผ่นประเภทดีวีดี วีซีดี ซีดีรอม) มาเป็นการจัดประเภท โดยกำหนดภาพยนตร์ไว้ 8 ประเภท คือ
# " ภาพยนตร์ที่ส่งเสริมการเรียนรู้และควรส่งเสริมให้มีการดู "
# " ภาพยนตร์ที่เหมาะสมกับผู้ดูทั่วไป "
" ภาพยนตร์ที่เหมาะสมกับผู้มีอายุตั้งแต่ ๑๓ ปีขึ้นไป "
" ภาพยนตร์ที่เหมาะสมกับผู้มีอายุตั้งแต่ ๑๕ ปีขึ้นไป "
" ภาพยนตร์ที่เหมาะสมกับผู้มีอายุตั้งแต่ ๑๘ ปีขึ้นไป "
# " ภาพยนตร์ที่ห้ามผู้มีอายุต่ำกว่า ๒๐ ปีดู " (ยกเว้นผู้บรรลุนิติภาวะโดยการสมรส)
" ภาพยนตร์ที่ห้ามเผยแพร่ในราชอาณาจักร "
ทั้งนี้โดยมีคณะกรรมการพิจารณาภาพยนตร์และวีดิทัศน์เป็นผู้ตรวจพิจารณาและกำหนดประเภทภาพยนตร์ว่าอยู่ในประเภทใด
ดูเพิ่ม

ระบบจำแนกประเภทรายการโทรทัศน์
ระบบเสียงข้างมากแบบเพิ่มที่นั่ง

ระบบเสียงข้างมากเพิ่มที่นั่ง (อังกฤษ: majority bonus system, ย่อ MBS) เป็นระบบการลงคะแนนแบบกึ่งสัดส่วน ใช้ในประเทศยุโรปบางประเทศ โดยลักษณะเฉพาะคือมีที่นั่งเพิ่ม (โบนัส) ให้กับพรรคได้รับมีเสียงข้างมากโดยมีจุดประสงค์เพื่อสร้างเสถียรภาพให้กับรัฐบาล
ระบบนี้ใช้ในซานมารีโนและอิตาลีช่วง ค.ศ. 2006 ถึง ค.ศ. 2013 รวมทั้งในรัฐบางรัฐของอาร์เจนตินา เช่นรัฐซานตาเฟ รัฐชูบุต และรัฐเอนเตรริโอส ส่วนกรีซเคยใช้ระบบนี้ก่อนจะยกเลิกไปใน ค.ศ. 2016 แต่มีผลบังคับใช้ตามกฎหมายในสมัยถัดมาซึ่งก็คือในการเลือกตั้งทั่วไป ค.ศ. 2019
ประวัติ

เบนิโต มุสโสลินี เป็นนักการเมืองคนแรกที่ออกกฎหมายเพื่อเพิ่มที่นั่งอัตโนมัติให้แก่พรรคการเมืองที่ชนะการเลือกตั้ง และทำให้เขาได้ชัยชนะขาดลอยในการเลือกตั้งทั่วไป ค.ศ. 1924 ต่อมาได้นำระบบที่ปรับปรุงแล้วมาใช้ในการเลือกตั้งปีค.ศ. 1953 ซึ่งทำให้พรรคร่วมรัฐบาลซึ่งได้คะแนนเสียงข้างมากเด็ดขาดได้รับที่นั่งจำนวนสองในสามของรัฐสภา ซึ่งผลการเลือกตั้งของฝั่งพรรคพันธมิตรซึ่งนำโดยพรรคคริสเตียนประชาธิปไตยได้รับที่นั่งไม่ถึงเกณฑ์คะแนนเสียงข้างมาก และต่อมาระบบเลือกตั้งนี้ได้ถูกยกเลิกก่อนการเลือกตั้งในปีค.ศ. 1958 ระบบเสียงข้างมากแบบเพิ่มที่นั่งได้ถูกนำมาใช้ในการเลือกตั้งระดับท้องถิ่นของอิตาลีในช่วงปีค.ศ. 1950 และได้นำกลับมาใช้อีกครั้งในปีค.ศ. 1993 และในระดับชาติเมื่อปีค.ศ. 2006 เพื่อทดแทนระบบผสมของสกอร์โปโร ในการเลือกตั้งทั่วไป ค.ศ. 2013 พรรคประชาธิปไตยชนะการเลือกตั้งถึง 292 ที่นั่งในสภาผู้แทนราษฎรโดยได้คะแนนรวม 8,644,523 คะแนนเสียง ซึ่งเฉลี่ยเป็น 29,604 ต่อหนึ่งที่นั่ง ในขณะที่พรรคสำคัญฝ่ายค้าน คือ พรรค PdL ได้เพียง 97 ที่นั่ง โดยได้รับถึง 7,332,972 คะแนนเสียง ซึ่งเฉลี่ยนเป็น 75,597 ต่อหนึ่งที่นั่ง ระบบนี้ใช้ในการเลือกตั้งในอิตาลีตั้งแต่ค.ศ. 2006 จนถึงค.ศ. 2013 ซึ่งใช้การเพิ่มจำนวนที่นั่งแจ็กพอตให้โดยไม่มีเกณฑ์จำนวนคะแนนเสียงที่พรรคใหญ่ที่สุดพึงจะได้รับ ซึ่งถูกวินิจฉัยว่าผิดรัฐธรรมนูญโดยศาลรัฐธรรมนูญ จึงมีความพยายามเปลี่ยนแปลงระบบการลงคะแนนรวมถึงระบบรันออฟ (ระหว่างสองพรรคใหญ่) ซึ่งก็ถูกศาลรัฐธรรมนูญวินิจฉัยเช่นเดิม จนกระทั่งเปลี่ยนมาใช้ระบบการลงคะแนนแบบคู่ขนาน โดยใช้ในการเลือกตั้งปีค.ศ. 2018 เป็นครั้งแรก
ระบบเสียงข้างมากแบบเพิ่มที่นั่งถูกนำมาใช้โดยหลายประเทศในยุโรป ได้แก่ กรีซ ในปีค.ศ.​ 2004 และซานมารีโนในระดับชาติ และฝรั่งเศสในการเลือกตั้งระดับภูมิภาคและระดับเทศบาล
กลไก

ในการลงคะแนนนั้นใช้ฐานจากระบบการลงคะแนนเดียวกับระบบสัดส่วนแบบบัญชีรายชื่อได้ โดยมักจะใช้วิธีโดนต์ในการคำนวนเนื่องจากจะสามารถจัดสรรจำนวนที่นั่งได้ตามลำดับของคะแนนเสียง
ระบบเสียงข้างมากแบบเพิ่มที่นั่งแบ่งเป็นสองแบบหลักซึ่งให้ผลลัพธ์ต่างกัน
แบบโบนัส จะเพิ่มจำนวนที่นั่งจำนวนหนึ่งให้กับพรรคการเมือง (หรือกลุ่มพันธมิตร) ที่ชนะการเลือกตั้ง ในรัฐสภากรีก ที่นั่งจำนวนหนึ่งในหกของสภานิติบัญญัติจะถูกสงวนไว้เพื่อเป็นที่นั่งโบนัสสำหรับพรรคการเมืองที่ชนะการเลือกตั้ง ในสภานิติบัญญัติของซิซิลี มีที่นั่งจำนวนหนึ่งในสิบของทั้งหมดจะตกเป็นของกลุ่มการเมืองที่ชนะการเลือกตั้งโดยเป็นการให้เพิ่มเติมตามที่นั่งที่จัดสรรตามระบบสัดส่วน
แบบแจ็กพอต รับรองให้พรรคการเมืองรือกลุ่มพันธมิตรที่ชนะการเลือกตั้งได้รับจำนวนที่นั่งให้ถึงจำนวนรวมที่กำหนดไว้ โดยสามารถเพิ่มให้กี่ที่นั่งก็ได้ ในรัฐสภาซานมารีโน กลุ่มพรรคพันธมิตรเสียงข้างมากซึ่งได้คะแนนเสียงข้างมากอย่างน้อย 35 ที่นั่งจากทั้งหมด 60 ที่นั่ง หากพรรคผู้ชนะได้ที่นั่งเพียง 31 ที่นั่งหลังจากรอบที่สอง ที่นั่งโบนัสจำนวน 4 ที่นั่งสำหรับผู้ชนะจะถูกตัดจากที่นั่งจากพรรคที่ได้ที่นั่งน้อยที่สุดจากการคำนวนในวิธีโดนต์
แบบแจ็กพอตเป็นการทำให้ได้ที่นั่งทั้งหมดจำนวนหนึ่งที่กำหนดไว้ ในขณะที่แบบโบนัสเป็นการเพิ่มจำนวนที่นั่งจำนวนหนึ่งเข้าไปจากเดิม
อำเภอเสนา

| อำเภอเสนา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sena
คำขวัญ: หลวงพ่อปานเป็นศรี ทุ่งเสนาเขียวขจี  หัตถกรรมมากมี ตลาดดีบ้านแพน
แผนที่จังหวัดพระนครศรีอยุธยา เน้นอำเภอเสนา
พิกัด: 14°19′38″N 100°24′16″E﻿ / ﻿14.32722°N 100.40444°E﻿ / 14.32722; 100.40444
ประเทศ:  ไทย
จังหวัด: พระนครศรีอยุธยา
พื้นที่
 • ทั้งหมด: 205.567 ตร.กม. (79.370 ตร.ไมล์)
ประชากร (2566)
 • ทั้งหมด: 65,086 คน
 • ความหนาแน่น: 316.62 คน/ตร.กม. (820.0 คน/ตร.ไมล์)
รหัสไปรษณีย์ : 13110
รหัสภูมิศาสตร์: 1412
ที่ตั้งที่ว่าการ: ที่ว่าการอำเภอเสนา ตำบลเสนา อำเภอเสนา จังหวัดพระนครศรีอยุธยา 13110
 ส่วนหนึ่งของสารานุกรมประเทศไทย
เสนา เป็นอำเภอหนึ่งในจังหวัดพระนครศรีอยุธยา เดิมชื่อ อำเภอเสนากลาง ต่อมาในปี พ.ศ. 2460 ได้เปลี่ยนชื่อมาเป็นชื่ออำเภอดังเช่นปัจจุบัน เป็นอำเภอที่มีพื้นที่มากเป็นลำดับ 3 จากทั้งหมด 16 อำเภอของจังหวัดพระนครศรีอยุธยา รองจากอำเภอบางปะอินและอำเภอวังน้อย
อนึ่ง อำเภอเสนายังคงเป็นรู้จักกันอย่างกว้างขวางในชื่อบ้านแพน ซึ่งปัจจุบันเป็นชื่อตำบลหนึ่งของอำเภอเสนา แต่สมัยก่อนเป็นชื่อเก่าที่รู้จักกันอย่างกว้างขวางมายาวนาน และปรากฏอยู่ตามสื่อต่าง ๆ ในสมัยก่อน เช่น เพลงลูกทุ่ง ละคร
ประวัติ

วันที่ 14 มีนาคม 2480 จัดตั้งเทศบาลเมืองเสนา ในท้องที่บางส่วนของตำบลเสนา ตำบลกลางคลอง ตำบลปลายนาใต้ และตำบลบ้านแพน
วันที่ 30 กรกฎาคม 2483 เปลี่ยนแปลงชื่อตำบลขนมจีนใน อำเภอเสนา เป็น ตำบลคลองขวาง ตำบลขนมจีนกลาง เป็น ตำบลบ้านหลวงและตำบลขนมจีนนอก เป็น ตำบลมารวิชัย
วันที่ 1 มกราคม 2491 แยกพื้นที่ตำบลบางซ้ายนอก ตำบลบางซ้ายใน ตำบลปลายกลัดนอก และตำบลเต่าเล่า อำเภอเสนา มาตั้งเป็น กิ่งอำเภอบางซ้าย ขึ้นกับอำเภอเสนา
วันที่ 25 กรกฎาคม 2493 ตั้งตำบลแก้วฟ้า แยกออกจากตำบลบ้านแถว และโอนพื้นที่ตำบลแก้วฟ้า อำเภอเสนา ไปขึ้นกับ กิ่งอำเภอบางซ้าย
วันที่ 26 มกราคม 2500 จัดตั้งสุขาภิบาลบางซ้าย ในท้องที่บางส่วนของตำบลบางซ้าย ตำบลเต่าเล่า และตำบลแก้วฟ้า
วันที่ 1 มีนาคม 2501 จัดตั้งองค์การบริหารส่วนตำบลลาดงา ในท้องที่ตำบลลาดงา
วันที่ 22 กรกฎาคม 2501 ยกฐานะจากกิ่งอำเภอบางซ้าย อำเภอเสนา เป็น อำเภอบางซ้าย
วันที่ 8 พฤษภาคม 2516 จัดตั้งสุขาภิบาลหัวเวียง ในท้องที่บางส่วนของตำบลหัวเวียง และตำบลบ้านกระทุ่ม
วันที่ 30 ตุลาคม 2516 จัดตั้งสุขาภิบาลเจ้าเจ็ด ในท้องที่บางส่วนของตำบลรางจรเข้ ตำบลบ้านแถว และตำบลเจ้าเจ็ด
วันที่ 31 สิงหาคม 2519 ตั้งตำบลดอนทอง แยกออกจากตำบลชายนา
วันที่ 9 พฤษภาคม 2521 ตั้งตำบลบ้านหลวง แยกออกจากตำบลมารวิชัย
วันที่ 31 กรกฎาคม 2522 ตั้งตำบลเจ้าเสด็จ แยกออกจากตำบลรางจรเข้
วันที่ 18 กรกฎาคม 2540 ยกฐานะจากสุขาภิบาลเจ้าเจ็ด เป็นเทศบาลตำบลเจ้าเจ็ด
วันที่ 25 พฤษภาคม 2542 ยกฐานะจากสุขาภิบาลหัวเวียง เป็นเทศบาลตำบลหัวเวียง
วันที่ 24 กันยายน 2547 ยุบสภาตำบลบ้านแถว รวมกับองค์การบริหารส่วนตำบลดอนทอง ยุบสภาตำบลบ้านกระทุ่ม สภาตำบลหัวเวียง รวมกับเทศบาลตำบลหัวเวียง
ที่ตั้งและอาณาเขต

อำเภอเสนาตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอผักไห่
ทิศตะวันออก ติดต่อกับอำเภอบางบาลและอำเภอบางไทร
ทิศใต้ ติดต่อกับอำเภอลาดบัวหลวง
ทิศตะวันตก ติดต่อกับอำเภอบางซ้าย
การแบ่งเขตการปกครอง > การปกครองส่วนภูมิภาค

พื้นที่อำเภอเสนาแบ่งเขตการปกครองย่อยเป็น 17 ตำบล แต่ละตำบลแบ่งออกเป็นหมู่บ้านรวม 132 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | เสนา |  |  | (Sena) |  |  |  |  | 10. | บ้านกระทุ่ม |  |  | (Ban Krathum) |  |
| 2. | บ้านแพน |  |  | (Ban Phaen) |  |  |  |  | 11. | บ้านแถว |  |  | (Ban Thaeo) |  |
| 3. | เจ้าเจ็ด |  |  | (Chao Chet) |  |  |  |  | 12. | ชายนา |  |  | (Chai Na) |  |
| 4. | สามกอ |  |  | (Sam Ko) |  |  |  |  | 13. | สามตุ่ม |  |  | (Sam Tum) |  |
| 5. | บางนมโค |  |  | (Bang Nom Kho) |  |  |  |  | 14. | ลาดงา |  |  | (Lat Nga) |  |
| 6. | หัวเวียง |  |  | (Hua Wiang) |  |  |  |  | 15. | ดอนทอง |  |  | (Don Thong) |  |
| 7. | มารวิชัย |  |  | (Manrawichai) |  |  |  |  | 16 | บ้านหลวง |  |  | (Ban Luang) |  |
| 8. | บ้านโพธิ์ |  |  | (Ban Pho) |  |  |  |  | 17. | เจ้าเสด็จ |  |  | (Chao Sadet) |  |
| 9. | รางจรเข้ |  |  | (Rang Chorakhe) |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

พื้นที่อำเภอเสนาประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลเมืองเสนา ครอบคลุมพื้นที่ตำบลเสนาทั้งตำบล
เทศบาลตำบลเจ้าเจ็ด ครอบคลุมพื้นที่ตำบลเจ้าเสด็จทั้งตำบล รวมถึงบางส่วนของตำบลเจ้าเจ็ดและตำบลบ้านแถว
เทศบาลตำบลหัวเวียง ครอบคลุมพื้นที่ตำบลหัวเวียงและตำบลบ้านกระทุ่มทั้งตำบล
เทศบาลตำบลบางนมโค ครอบคลุมพื้นที่ตำบลบางนมโคทั้งตำบล
เทศบาลตำบลสามกอ ครอบคลุมพื้นที่ตำบลสามกอทั้งตำบล
องค์การบริหารส่วนตำบลบ้านแพน ครอบคลุมพื้นที่ตำบลบ้านแพนทั้งตำบล
องค์การบริหารส่วนตำบลมารวิชัย ครอบคลุมพื้นที่ตำบลมารวิชัยทั้งตำบล
องค์การบริหารส่วนตำบลบ้านโพธิ์ ครอบคลุมพื้นที่ตำบลบ้านโพธิ์ทั้งตำบล
องค์การบริหารส่วนตำบลรางจรเข้ ครอบคลุมพื้นที่ตำบลรางจรเข้ทั้งตำบล
องค์การบริหารส่วนตำบลชายนา ครอบคลุมพื้นที่ตำบลชายนาทั้งตำบลและตำบลเจ้าเจ็ด (นอกเขตเทศบาลตำบลเจ้าเจ็ด)
องค์การบริหารส่วนตำบลสามตุ่ม ครอบคลุมพื้นที่ตำบลสามตุ่มทั้งตำบล
องค์การบริหารส่วนตำบลลาดงา ครอบคลุมพื้นที่ตำบลลาดงาทั้งตำบล
องค์การบริหารส่วนตำบลดอนทอง ครอบคลุมพื้นที่ตำบลดอนทองทั้งตำบลและตำบลบ้านแถว (นอกเขตเทศบาลตำบลเจ้าเจ็ด)
องค์การบริหารส่วนตำบลบ้านหลวง ครอบคลุมพื้นที่ตำบลบ้านหลวงทั้งตำบล
ส่วนราชการที่สำคัญ

สำนักงานเขตพื้นที่การศึกษาพระนครศรีอยุธยา เขต 2 ครอบคลุมพื้นที่ 6 อำเภอ
สำนักงานที่ดินจังหวัดพระนครศรีอยุธยา สาขาเสนา ครอบคลุมพื้นที่อำเภอเสนา บางซ้าย ลาดบัวหลวง และผักไห่
สำนักงานสรรพากรพื้นที่พระนครศรีอยุธยาเขต 2 ครอบคลุมพื้นที่ 6 อำเภอ
ที่ว่าการอำเภอเสนา
เทศบาลเมืองเสนา
สถานีตำรวจภูธรเสนา
วัฒนธรรม > ประเพณี

งานนมัสการหลวงพ่อปาน ของวัดบางนมโค ซึ่งจะจัดขึ้นตรงกับวันขึ้น ๑ ค่ำ เดือนอ้ายของทุกปี เพื่อให้พุทธศาสนิกชนได้มานมัสการพระพุทธโสนนฺทะซึ่งเป็นพระพุทธรูปประธานในโบสถ์ และได้นมัสการหลวงพ่อปาน ปิดทองไหว้พระ ทำบุญ และนอกจากนี้ในงานยังมีการออกร้านขายสินค้าต่างๆ และมีมหรสพ การแสดงพื้นบ้านอย่างสนุกสนานครื้นเครงตลอดระยะเวลาที่จัดงาน
ประเพณีการแห่พระพุทธเกษร ของวัดเจ้าเจ็ดใน ซึ่งจะจัดตรงกับวันขึ้น ๙ ค่ำ เดือน ๑๒ ของทุกปี